সিলভিয়া বেরতানিয়া

সিলভিয়া বেরতানিয়া (, ; জন্ম: ৩০ নভেম্বর ১৯৮৬) হলেন একজন ইতালীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে ইতালির প্রতিনিধি হিসেবে প্রতিদ্বন্দ্বিতা করে থাকেন।

বেরতানিয়া ইতালির হয়ে ২০১৪ এবং ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
সিলভিয়া বেরতানিয়া ১৯৮৬ সালের ৩০শে নভেম্বর তারিখে ইতালির বোলৎসানোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
বেরতানিয়া ইতালির প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ১৭.০০ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।

অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তিনি সর্বোচ্চ ৬৮.৯০ পয়েন্ট নিয়ে অষ্টম স্থান অধিকার করে চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের তিন রানের পরিসমাপ্তিতে তিনি সর্বোচ্চ ৬১.৮৫ পয়েন্ট অর্জন করে দশম স্থান অধিকার করেছেন।

তথ্যসূত্র

বহিঃসংযোগ



বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় নারী ফ্রিস্টাইল স্কিয়ার
বিষয়শ্রেণী:ইতালির অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:২১শ শতাব্দীর ইতালীয় নারী ক্রীড়াবিদ